
  Nr. 4195 din 10 noiembrie 2023                                                                                                           

REFERAT DE APROBARE
privind necesitatea adoptării unei hotărâri privind alocarea  sumei de 25.000 lei din bugetul local al comunei Târgușor, județul Constanța, pentru acordarea de daruri cu ocazia sărbătorilor de iarnă, școlarilor și  preșcolarilor din comuna Târgușor județul Constanța

	Sărbătorile de iarnă sunt sărbători  cu un caracter istoric, politic sau economic și toți oamenii acestei planete în aceste zile uită de necazurile unui an întreg și în adânca bucurie își aduc aminte de momentele frumoase, la fel și românii tineri și vârstnici. 
            Pentru toți sărbătorile de iarna este prilejul de a ne bucura și chiar de a primi și a dărui celor dragi daruri. Acum când oamenii acestor sate se confruntă cu greutăți materiale rolul sărbătorilor de iarna sporește importanța perioadei și fiecare așteaptă să primească daruri.
Consiliul local are posibilitatea de a îndulci viața și de a bucura copii, prin mărinimia sa,  în sensul  de a oferi daruri cu acest prilej.
Cei aproape 200 de copii ai satelor noastre așteaptă aprobarea dumneavoastră în schimbul stimei și respectului pe care vi-l datorează.
Propun sa fie alocată în acest sens suma de 25.000 lei. Pentru acest lucru rog membrii Consiliului local al comunei Târgușor să vină în sprijinul propunerii mai sus arătată.
Având în vedere cele menționate mai sus anexez la prezenta expunere de motive , un Proiect de Hotărâre care doresc sa fie adoptat de către Consiliul local în forma adoptată.



                                                                P R I M A R,


                                                   Mădălina NEGRU

